ผู้ช่วยรัฐมนตรีว่าการกระทรวงการท่องเที่ยวและกีฬา กล่าวรายงานว่า กระทรวงการท่องเที่ยวและกีฬามีนโยบายสนับสนุนกีฬาเพื่อมุ่งสู่ความเป็นเลิศ และส่งเสริมให้นักกีฬาไทยก้าวไกลไปสู่การแข่งขันระดับนานาชาติและระดับโลก ซึ่งการแข่งขันกีฬาพาราลิมปิก 2016 ครั้งนี้ คณะกรรมการพาราลิมปิกแห่งประเทศไทยจะจัดส่งคณะนักกีฬาคนพิการตัวแทนทีมชาติไทยไปร่วมการแข่งขันกีฬาพาราลิมปิกเกมส์ ครั้งที่ 15 จำนวน 82 คน แบ่งเป็นนักกีฬา 46 คน ผู้ฝึกสอน ผู้ช่วยเหลือ และเจ้าหน้าที่ 36 คน เข้าร่วมการแข่งขัน 10 ชนิดกีฬา จากทั้งหมด 23 ชนิดกีฬา โดยการแข่งขันจำนวน 10 ชนิดกีฬา ได้แก่ กรีฑา ว่ายน้ำ เทเบิลเทนนิส ยิงธนู ยกน้ำหนัก บอคเซีย ยิงปืน วิลแชร์เทนนิส และวิลแชร์ฟันดาบ รวมนักกีฬาทั้งสิ้น 46 คน